

Tehniskā specifikācija
Ugunsdzēsības ūdensņemšanas vietu izvietojuma shēmu sagatavošana un izvietošana SIA “Rīgas Austrumu klīniskā universitātes slimnīca” stacionāros

Uz ugunsdzēsības ūdensņemšanas vietu izvietojuma shēmas (stenda) jābūt attēlotai šādai informācijai:
· slimnīcas kompleksa plāns, uz kura fiksēti (numurēti) svarīgākie teritorijā esošie objekti un slimnīcas struktūrvienības;
· slimnīcas teritorijā esošo svarīgāko objektu saraksts latviešu valodā ar atbilstošu numerāciju shēmā;
· slimnīcas kompleksa plāns, uz kura fiksēti auto ceļi un gājēju ceļi;
· viegli atrodams punkts plānā ar norādi „Jūs atrodaties šeit”;
· Valsts ugunsdzēsības un glābšanas dienesta (turpmāk – VUGD) transporta piebraucamais ceļš (izvietojamā informācija saskaņojama ar VUDG);
· Ugunsdzēsības ūdensvada hidrantu, aizbīdņu, vadības mezglu, sūkņu, atklātu un slēgtu ugunsdzēsības ūdensņemšanas atrašanās vietas (izvietojamā informācija saskaņojama ar VUDG).

Shēmu saskaņošana:
· ar SIA “Rīgas Austrumu klīniskā universitātes slimnīca” telpiskās plānošanas speciālistu-arhitektu un Darba aizsardzības daļas vadītāju;
· Rīgas pilsētas vai Stopiņu novada būvvaldēs (atbilstoši stacionāra atrašanās vietai);

Shēmas atrašanās vietas (piegādes un izvietošanas adreses):
Ugunsdzēsības ūdensņemšanas vietu izvietojuma shēmas uzstādāmas pie katras iebrauktuves teritorijā (atbilstoši 19.04.2016. MK noteikumu Nr. 234 “Ugunsdrošības noteikumi” 30. punkta prasībām). 
	Nr. p.k.
	Objekta nosaukums, adrese

	1.
	Stacionārs “Latvijas Infektoloģijas centrs”, Linezera iela 3, Rīga

	2.
	Stacionārs “Biķernieki”, Lielvārde iela 68, Rīga

	3.
	Stacionārs “Tuberkulozes un plaušu slimību centra”, Upeslejas, Stopiņu novads

	4.
	Stacionārs “Gaiļezers”, Hipokrāta iela 2, Rīga (no Hipokrāta ielas)

	5.
	Stacionārs “Gaiļezers”, Hipokrāta iela 2, Rīga (no Juglas ielas)

	6.
	Stacionārs “Latvijas Onkoloģijas centrs”, Hipokrāta iela 4, Rīga (no Hipokrāta ielas)



Shēmas materiāli un izmēri: 
· pamatne – 8 mm biezs ūdensizturīgais saplāksnis alumīnija ietvarā, minimālais garantijas laiks – 5 gadi, praktiski nav deformāciju temperatūras ietekmē;
· informācija – digitāldruka uz līmplēves, kas uzlīmēta uz pamatnes un laminēta (nodrošināšanai pret vandālismu);
· nesošā konstrukcija – metināts, cinkots kvadrātveida šķērsgriezuma cauruļu /orientējoši 40 X 40 vai 80 mm/ rāmis;
· shēmas lielums 150 x 100 cm (B x H);
· Fonti un to krāsas: - lietojams fonts „Arial” /”Arial bold”/. Zilais krāsu tonis PANTONE 281, sarkanais – PANTONE RED 032, izņēmuma gadījumā, uzskatāmības labad, fontiem pieļaujami arī citi toņi;
· Stenda skici skatīt attēlā Nr. 1.


[image: ]
Attēls Nr.1 “Stenda skice”

